Tiit Härm

Tiit Härm (sündinud 19. märtsil 1946 Tallinnas) on eesti balletitantsija, ballettmeister ja koreograaf. Tiit Härm sündis teatridekoraatori perekonnas. Juba viieaastaselt soovis ta balletitantsijaks saada. Ta alustas balletiõpinguid 1957. aastal Tallinnas ja jätkas Leningradi (Peterburi) Vaganova-nimelises Balletiakadeemias. 1966. aastal naasis ta Estonia teatrisse Tallinnas. Aastatel 1967–1968 oli ta balletitrupi Noor Ballett liige. Tiit Härm oli aastatel 1966–1990 Estonia teatri tähttantsija, luues rohkelt silmapaistvaid klassikalisi ja moderntantsurolle. Ta tegutses koreograafina juba lavaesinemise aegadel, luues koreograafia Massenet' "Grand Pas’le", Berliozi “Romeole ja Juliale”, Edison Denissovi muusikale “Pihtimus”. Ta oli sagedane esineja ka Leningradi Kirovi-nimelises teatris (Peterburi Maria Teater) ja Moskva Suures Teatris ning osales rohketel välisturneedel. 1985. aastal lõpetas ta Moskva Teatrikunsti Akadeemia (endine GITIS), omandades koreograafi elukutse. Aastatel 1990–1992 ja 2001–2009 oli ta Estonia teatri balletijuht, peaballettmeister ja koreograaf. Vahepeal töötas ta Milano La Scalas, Teatro dell'Opera di Roma's, Inglismaa Rahvusballetis, Šotimaa Rahvusballetis jm ballettmeistri, repetiitori ja koreograafina. Tema koreograafitööde hulka Estonia teatris kuulub "Luikede Järv", "Romeo ja Julia", "Don Quijote", "Kameeliadaam" jt. Tiit Härm on mänginud mitmes filmis. 1984. aastal Aleksander Grini samanimelise romaani järgi loodud filmis "Sädelev maailm" mängis ta peaosalist Druddi. Teine peaosatäitja oli baleriin Ilze Liepa. Filmi režissöör oli Bulat Mansurov ja see film pälvis 1986. aastal Portos teaduslik-fantastiliste filmide eriauhinna. Grigori Kromanovi 1979. aasta kultusfilmis "Hukkunud Alpinisti hotell" mängis ta Olaf Andvaraforsit. 1983. aastal loodud Emil Loteanu teleseriaalis "Anna Pavlova" mängis ta Anna Pavlova balletipartnerit. Film sisaldab lõike "Luikede järve" etendustest. Tiit Härm on tantsinud mitmes balletifilmis. 1975. aastal valmis temast dokumentaalfilm "Tantsib Tiit Härm" (stsenaarium Paul-Eerik Rummo, Ülo Tambek, režissöör Ülo Tambek, operaatorid Jüri Garšnek, Enn Putnik). 1973 Eesti NSV teeneline kunstnik 1976 Eesti NSV rahvakunstnik 2001 Valgetähe IV klassi teenetemärk 2006 Harjumaa teatripreemia 2009 Rahel Olbrei nimeline auhind 2022 Eesti Kultuurkapitali näitekunsti sihtkapitali elutööpreemia (karismaatilisele ning järjekindlalt pühendunud balletikorüfeele ja legendile, kes põleb ereda leegiga juba pool sajandit. Tantsija, pedagoog ja ballettmeister! 2022. aastal maailmaesietendunud ballett „Õhtused majad“ kannab looja kompromissitud ideaalid uute põlvkondadeni.) Prints Siegfried ("Luikede järv") Basilio ("Don Quijote") Prints Desiré ("Uinuv kaunitar") Romeo ("Romeo ja Julia") Albert ("Giselle") Jean de la Brienne ("Raimonda") Daphnis ("Daphnis ja Chloe") Mandariin ("Võlumandariin") Suryn ("Joanna tentata") Antonius ("Antonius ja Kleopatra") Prometheus Roosivaim ("La Spectre de la Rose") Massenet "Grand Pas" Berlioz "Romeo ja Julia" Edison Denissov "Pihtimus" Tšaikovski "Luikede järv" Prokofjev "Romeo ja Julia" Liszt "Kameeliadaam" Rahvakunstnikud (1983) Balletiminutid. Tantsivad Elita Erkina ja Tiit Härm (1986) Jutusaade (2006) Keskööprogramm. Persona (1998) Tiit Härmi õde on näitleja ja luuletaja Viiu Härm. Tiit Härmi esimene abikaasa oli Aime Piirsalu, teine Tatjana Härm ja kolmas abikaasa on baleriin Irina Härm. Tiit Härmil on poeg Kristjan ja tütar Kristiine. Teenetemärkide kavalerid Pavel Makarov "Persona" (2001) Tiina Laanem "Tiit Härm – diktaator või tööhull?" Eesti Päevaleht 2002 Koduleht Facebook http://arhiiv.err.ee/vaata/rahvakunstnikud-tiit-harm http://www.imdb.com/title/tt0204526/ http://www.kino-teatr.ru/kino/movie/sov/4868/annot/ http://www.imdb.com/title/tt0230046/ http://www.kino-teatr.ru/kino/movie/sov/560/annot/ http://www.imdb.com/title/tt0086089/ http://www.kino-teatr.ru/kino/movie/sov/251/annot/ http://arhiiv.err.ee/vaata/balletiminutid-tantsivad-elita-erkina-ja-tiit-harm-246 http://arhiiv.err.ee/vaata/jutusaade-jutusaade-tiit-harm http://arhiiv.err.ee/vaata/kop-persona-kop-persona-tiit-harm [1] [2]